रिजर्व बैंक ने बुधवार को साढ़े चार साल में पहली बार ब्‍याज दरों में बढ़ोत्‍तरी की। रिजर्व बैंक ने रेपो रेट 0.25 फीसदी बढ़ाकर 6.25 फीसदी कर दिया है। रिवर्स रेपो रेट भी चौथाई फीसदी बढ़कर 6 फीसदी हो गया। रेपो रेट में बढ़ोत्‍तरी से कर्ज लेना महंगा हो जाएगा। आने वाले दिनों में होम लोन, ऑटो लोन और पर्सनल लोन की ईएमआई में बढ़ोत्‍तरी हो सकती है। रिजर्व बैंक ने जनवरी 2014 के बाद पहली बार रेपो रेट में बढ़ोत्‍तरी की है।